A Nosa Terra, 1916 - Wikipedia

# A Nosa Terra, 1916

### Na Galipedia, a wikipedia en galego.

Este artigo é sobre o voceiro das Irmandades da Fala e do Partido Galeguista. Para outras publicacións ver A Nosa Terra

A Nosa Terra foi o voceiro das Irmandades da Fala (1916-1932) e do Partido Galeguista (1932-1936). Editouse integramente en galego e foi fundamental para o espallamento do ideal galeguista. Publicáronse en total 422 números.

## [editar] Periodicidade

A Nosa Terra tivo unha periodicidade moi variábel. Comezou publicándose decenalmente para pasar a saír quincenalmente até a Ditadura de Primo de Rivera, na que saíu mensualmente. En xuño de 1933 regresou á periodicidade decenal.

## [editar] Historia

O primeiro número saíu o 14 de decembro de 1916 na Coruña e contaba con oito páxinas. Antón Villar Ponte foi o seu director até a IV Asemblea das Irmandades da Fala (1922). A partir de entón Víctor Casas será quen leve o peso real da direccion, aínda que nominalmente foron directores Alexandre Bóveda, Aquilino Iglesia Alvariño en 1933 ou Ramón Suárez Picallo en 1934. O 1 de febreiro de 1932, pouco despois do nacemento do Partido Galeguista, convérteuse no seu voceiro oficial e a redacción trasladouse a Pontevedra. En xuño de 1933 deixouse de publicar durante algún tempo por dificultades financeiras.

En 1917 contaba con 2.000 subscritores, en 1931 con 500 e en 1935 con 1.000, aínda que se descoñece a tiraxe exacta. Os recursos económicos da publicación proviñan das subscricións, da publicidade, das doacións dos galegos de América e das Irmandades da Fala primeiro e o Partido Galeguista despois.

O 17 de xullo de 1936 saíu o derradeiro número de ANT.

## [editar] Colaboradores

N'A Nosa Terra colaboraron case todos os intelectuais galeguistas do primeiro terzo do século XX:

- Manuel Blanco Torres
- Ramón Cabanillas
- Amado Carballo
- Ricardo Carballo Calero
- Leandro Carré
- Castelao
- Evaristo Correa Calderón
- Xosé Filgueira Valverde
- Gonzalo López Abente
- Antón Losada Diéguez
- Manuel Antonio
- Xaime Quintanilla
- Luís Peña Novo
- Luís Porteiro Garea
- Aurelio Ribalta
- Vicente Risco
- Xoán Vicente Viqueira

Traído desde "http://gl.wikipedia.org../../../a/_/n/A_Nosa_Terra%2C_1916_1523.html"

Categorías: Prensa | Historia de Galicia

##### Views

- Artigo
- Discusión
- Revisión actual

##### Procura

##### Outras linguas

- English
- Español
- Português